tomron87/hebrew-wikipedia-sentences-corpus huggingface dataset:
לאחר שהחלה להשתתף בסדרה "שולחן לחמישה" ב-1995 חתמה יואיט על חוזה הקלטות בחברת אטלנטיק רקורדס.
אלבומה השני, "Let's Go Bang", יצא באוקטובר אותה שנה ולא זכה לעניין ציבורי.
האלבום הבא שלה, "Jennifer Love Hewitt", יצא בספטמבר 1996. הסינגל הראשון מתוכו, "No Ordinary Love", נכשל במצעדים, וכך גם האלבום בעקבותיו.
אטלנטיק רקורדס הפסיקה את החוזה עם יואיט, והיא הפסיקה לעסוק במוזיקה במשך שלוש שנים.
ב-1999 הקליטה את הסינגל "How Do I Deal" לפסקול הסרט "אני עדיין יודע מה עשית בקיץ האחרון".
השיר הפך לסינגל הראשון של יואיט שהגיע למצעדים.
ב-2002 חתמה יואיט בחברת התקליטים "ג'ייב רקורדס", והקליטה את אלבומה הרביעי, "BareNaked", שיצא ב-8 באוקטובר.
הסינגל הראשון מתוך האלבום, "BareNaked", הפך ללהיט הגדול ביותר שלה, ונשאר במצעדים במשך שלושה שבועות.
הסינגל השני מתוך האלבום, "Can I Go Now", שיצא במרץ 2003, נכשל במצעדי ארצות הברית, אך הגיע למקום ה-12 באוסטרליה.
מאז 2003, יואיט אינה פעילה בתעשיית המוזיקה.
עם זאת, היא הוציאה שני אלבומי להיטים - "Cool with You: The Platinum Collection", שיצא ביוני 2006 באסיה, ו-"Hey Everybody", שיצא בדצמבר 2007 בעריכה ברזילאית.
ב-2010 הוציאה ספר בשם "ביום שיריתי בקופידון", שמתאר את חוויותיה עם אהבה ומערכות יחסים, שהפך לרב-מכר בשבוע שיצא.
בשנות התשעים ובתחילת שנות האלפיים הייתה יואיט במספר מערכות יחסים עם אישים מוכרים, בין היתר עם השחקנים ג'ואי לורנס, פטריק וילסון, ויל פרידל, ג'יימי קנדי, מנחה הטלוויזיה קרסון דיילי והזמרים ריץ' קרונין וג'ון מאייר.
בשנת 2005 החלה בזוגיות השחקן הסקוטי רוס מק'קול, לאחר שזה הופיע בסדרה "הלוחשת לרוחות".
הם התארסו בנובמבר 2007 בזמן שהיו בחופשה בהוואי.
בסוף שנת 2008 השניים נפרדו.
בנובמבר 2013 נישאה לשחקן בריאן הוליסיי לאחר זוגיות של יותר משנה.
מאוחר יותר באותו החודש נולדה בתם הראשונה.
בנם השני נולד ביוני 2015, וב-2021 נולד בנם השלישי.
שנהסדרהתפקידהערות1989–1991Kids Incorporatedרוביןתפקיד ראשי; עונות 6–71992Shaky Groundברנדט מודיתפקיד ראשי; 17 פרקים1994פראני בירדתפקיד ראשי; 13 פרקיםMcKennaקסידי מק'קנהתפקיד משני; 12 פרקים1995–1999שולחן לחמישהשרה ריבס מאריןתפקיד ראשי; עונות 2–61998ילד פוגש עולםג'ניפר לאב פפרמןפרק: "And Then There Was Shawn"1999הרקולסמדוזהדיבוב; פרק: "Hercules and the Gorgon"1999–2000הזמן של חייךשרה ריבס מריןתפקיד ראשי; 19 פרקים
גם מפיקה2000סיפורה של אודרי הפבורןאודרי הפבורןסרט טלוויזיה של NBC
גם מפיקה2001The Weekendersעצמהדיבוב; פרק: "My Punky Valentine"2002All Thatעצמהפרק: "Jeffrey Licon/Jennifer Love Hewitt"איש משפחהעצמהדיבוב; פרק: "Stuck Together, Torn Apart"קומנדו גרובקריסידיבוב; סרט טלוויזיה של ניקלודיאון2004חלומות אמריקאיםננסי סינטרה2 פרקיםמזמור חג המולדאמיליסרט טלוויזיה של NBC2005–2010הלוחשת לרוחותמלינדה גורדוןתפקיד ראשי; 5 עונות
גם מפיקה ובמאית 3 פרקים2009Yes, Virginiaמיס לורהדיבוב; סרט טלוויזיה2010רשימת הלקוחותסמנת'ה "סם" הורטוןסרט טלוויזיה של Lifetime
גם מפיקהחוק וסדר: מדור מיוחדויקי סייזפרק: "Behave"2011ולנטיין האבודסוזן אליסוןסרט טלוויזיה של הולמרק
גם מפיקהאהבה נושכתעצמהפרק: "Firsts"לוהטות בקליבלנדאמי צ'ייס3 פרקיםוייטנאם: הסרטים האבודיםאן פורקלדיבוב; מיני-סדרה (5 פרקים)2012–2013רשימת הלקוחותריילי פארקסתפקיד ראשי; (2 עונות); 25 פרקים
גם מפיקה ובמאית 3 פרקים2014–2015מחשבות פליליותהסוכנת קייט קאלהאןתפקיד ראשי: עונה 102018–הווהמוקד 911מאדי באקליתפקיד ראשי; (עונה 2 ואילך)
ג'ניפר אן גארנר היא שחקנית אמריקאית, זוכת פרס גלובוס הזהב ופרס גילדת שחקני המסך ומועמדת ארבעה פרסי אמי על תפקידה בסדרה "זהות בדויה".
גארנר נולדה ביוסטון, טקסס שבארצות הברית.
בת אמצעית לביל ופאט ואחות למליסה וסוזאנה.
כשהייתה בת שלוש התחילה ללמוד בלט והתמידה בכך עד לנעוריה.
בהיותה בת ארבע משפחתה עברה לווירג'יניה המערבית, ושם גרה גארנר עד סוף לימודיה במכללה.
בתיכון היא למדה לנגן בסקסופון.
באוניברסיטה התחילה ללמוד כימיה, עד שהבינה שמשחק יותר מעניין אותה ממדע, ועברה ללמוד דרמה.
גארנר סיימה את לימודיה ב-1994. כשביקרה גארנר חברה בניו יורק ב-1995 החליטה לנסות את מזלה בתיאטרון.
בניו יורק גארנר הרוויחה 150 דולר בשבוע בתור ממלאת מקום במחזה וקיבלה תפקידים בטלוויזיה במיני-סדרה "זויה".
ב-1996, התארחה בפרק בסדרות "חוק וסדר" ו"ספין סיטי".
ב-1997, שיחקה בתפקיד קטן בסרטו של וודי אלן "לפרק את הארי" ובסרט "מר מאגו" בכיכובו של לזלי נילסן.
בשנת 1998 עברה ללוס אנג'לס, וקיבלה תפקיד ראשי בסדרה "Significant Others" אך הסדרה בוטלה לאחר שידורם של שלושה פרקים.
באותה שנה, היא הופיעה בשלושה פרקים בסדרה "פליסיטי".
ב-1999 היא התארחה בפרק בסדרה "המתחזה".
בין השנים 1999-2000 היא שיחקה בתפקיד ראשי בסדרה "הזמן של חייך".
בשנת 2000 היא שיחקה בסרט "אחי איפה האוטו שלי" בכיכובו של אשטון קוצ'ר.
בשנת 2001 היא שיחקה בסרט "פרל הארבור" בכיכובו של בן אפלק
בין השנים 2001–2006 היא שיחקה בתפקיד ראשי בסדרה זהות בדויה אשר זיכה אותה בפרס גלובוס הזהב לשנת 2002. ב-2002 שיחקה בסרט "תפוס אותי אם תוכל" בכיכובו של לאונרדו דיקפריו.
ב-2003 היא שיחקה את דמותה של אלקטרה בסרט דרדוויל, שוב לצידו של בן אפלק וב-2005 היא שבה לשחק את דמותה בסרט "אלקטרה".
בשנת 2004 היא כיכבה בקומדיה הרומנטית "פתאום 30".
בשנת 2007 שיחקה בסרט "ג'ונו" ובמחזה סיראנו דה ברז'ראק בברודוויי.
ב-2009, כיכבה בסרט "אקסיות לכל הרוחות" לצידו של מתיו מקונוהיי.
בשנת 2010 שיחקה בסרט "יום האהבה".
ב-2011 שיחקה בסרטים "חמאה" ו"ארתור".
בשנת 2013 שבה לשחק לצידו של מקונוהיי בסרט "מועדון הלקוחות של דאלאס", והתארחה בסדרות ההנפשה "מרתה מדברת" ו"משפחת סימפסון".
בשנת 2014 שיחקה בסרט לכל המשפחה "אלכסנדר והיום הנורא, האיום, המבאס והגרוע ממש" לצידו של סטיב קארל, ובסרט הספורט "יום הבוחר" בכיכובו של קווין קוסטנר.
בשנת 2016 שיחקה בסרט הקומי "מר תשע נשמות" ובסרט "יום האם" לצידה של ג'ניפר אניסטון.
ב-2018 כיכבה בסרט "נקמה חריפה", ושיחקה בסרט "באהבה, סיימון" את אמו של סיימון, תיכוניסט הומוסקסואל.
בנוסף, היא שיחקה בתפקיד הראשי בסדרה "קמפינג".
בשנת 2019 דובבה את דמותה של אמא בסרט "פלא של פארק".
בנובמבר 2020 הצטלמה לסרט המדע בדיוני "פרויקט אדם" שיצא ב-2022 בנטפליקס.
ב-2023 שיחקה בתפקיד הראשי במיני סדרה הדבר האחרון שהוא אמר לי.
בשנת 1998 כששיחקה בסדרה "פליסיטי" הכירה גארנר בעלה הראשון, השחקן סקוט פולי, לו הייתה נשואה בין 19 באוקטובר 2000 ל-30 במרץ 2004. מאמצע 2003 ועד יולי 2004 יצאה עם השחקן מייקל ורטן.
היא החלה לצאת עם השחקן בן אפלק ביולי 2004. ביום הולדתה ה-33 אפלק הציע לה נישואים, והזוג התחתן ב-29 ביוני 2005. לזוג שתי בנות ובן.
10 שנים לאחר שנישאו, ב-30 ביוני 2015, הודיעו הזוג על גירושיהם.
במהלך הנישואים ולאחר מכן, סייעה גארנר לאפלק עם ההתמכרות שלו לאלכוהול.
היא יצאה עם איש העסקים ג'ון מילר מאמצע 2018 עד אוגוסט 2020.
ב-2019 מגזין פיפל בחר בה כ"האישה היפה ביותר".
ג'ניפר קייט הדסון היא זמרת ושחקנית אמריקאית.
הדסון היא האישה הכי צעירה והשחורה השנייה שקיבלה את כל ארבעת פרסי הבידור האמריקאיים הגדולים: אמי, גראמי, אוסקר וטוני.
היא גם קיבלה כוכב בשדרת הכוכבים של הוליווד ב-2013. מגזין טיים כינה אותה כאחת מ-100 האנשים המשפיעים ביותר בעולם בשנת 2020.
הדסון נולדה בשיקגו, אילינוי, ארצות הברית, למשפחה אפרו-אמריקאית, היא הילדה השלישית והצעירה ביותר של דארנל דונרסון וסמואל סימפסון.
מגיל צעיר חלמה להיות זמרת ואף הצהירה כי הזמרות ויטני יוסטון, פטי לבל ואריתה פרנקלין היוו עבורה השראה גדולה.
בשנת 2004 הדסון התקבלה לעונה השלישית של תוכנית המציאות "אמריקן איידול" בה הגיעה למקום השביעי.
שנה לאחר מכן הלכה לאודישנים לסרט "נערות החלומות" (Dreamgirls), וקיבלה את התפקיד של "אפי וויט", עליו זכתה מאוחר יותר בפרס אוסקר.
ב-24 באוקטובר 2008 אמה בת ה-57 של הדסון, דארנל דונרסון, ואחיה בן ה-29 ג'ייסון, נמצאו ירויים למוות בתוך הבית של דונרסון בשיקגו שם גם גרה אחותה הגדולה של הדסון, ג'וליה.
התראת AMBER פורסמה בתקשורת עבור אחיינה בן ה-7, ג'וליאן קינג, כאשר אימו ג'וליה דיווחה עליו כנעדר.
שלושה ימים לאחר מכן אישרה הבולשת הפדרלית כי גופה שנמצאה בווסט סייד של שיקגו היא של האחיין; ניתוח שלאחר המוות הראה שהוא נפטר מ"פצעי ירי מרובים".
המשטרה האשימה את ויליאם בלפור, בעלה של ג'וליה, בשלוש עבירות של רצח בכוונה תחילה ובסעיף אחד של פלישת בית.
הוא הורשע בכל שבעת הסעיפים נגדו, ביולי 2012, הוא נידון לשלושה מאסרי עולם ללא אפשרות של שחרור על תנאי, ולאחר מכן 120 שנים נוספות בגין הרשעותיו האחרות.
משפחתו של הדסון יצרה את קרן הדסון-קינג למשפחות של קורבנות הרוגים, לכבוד שלושת הקורבנות.
הדסון ואחותה יצרו את קרן ג'וליאן די.
הקרן מספקת מתנות לחג המולד וציוד לבית הספר למשפחות נזקקות באזור שיקגו.
שלושה חודשים לאחר מכן הופיעה הדסון במופע הפתיחה של הסופרבול ושרה את המנון ארצות הברית, באותו חודש זכתה בפרס גראמי בקטגוריית אלבום ה-R&B של השנה.
בשנת 2006 שיחקה הדסון בסרט "נערות החלומות" בתפקיד אפי וויט, לצד השחקן זוכה פרס האוסקר ג'יימי פוקס, הזמרת ביונסה נואלס והקומיקאי אדי מרפי.
היא זכתה בפרס אוסקר לשחקנית המשנה הטובה ביותר, בפרס באפט"א ובפרס גלובוס הזהב בקטגוריית שחקנית המשנה הטובה ביותר על השתתפותה בסרט "נערות החלומות" .
בשנת 2008 שיחקה בסרט "סקס והעיר הגדולה", בתפקיד המזכירה של קרי בראדשו, ובסרט עטור הכוכבים "אנשים שבורי כנפיים" לצידם של גאי פירס, פורסט ויטאקר, קייט בקינסייל ועוד.
בינואר של אותה שנה החלה לצלם את סרטה הבא שנקרא "החיים הסודיים של הדבורים", הסרט זכה לרווחים של 39 מיליון דולר.
הדסון הייתה מועמדת לפרס על משחקה בסרט אך הפסידה.
בשנת 2015 שיחקה בעונה הראשונה של סדרת הדרמה "אימפריה" ברשת פוקס בתפקיד מישל וייט, מטפלת במוזיקה שעוזרת לאנדרה להתמודד עם הפרעת הזהות הדיסוציאטיבית.
בשנת 2021 גילמה את אריתה פרנקלין בסרט "ריספקט" בו הייתה גם המפיקה בפועל.
באמצעות הסרט הבינה עד כמה פרנקלין הייתה בשבילה מודל לחיקוי.
"מוזיקת הכנסייה שלנו מבוססת אך ורק עליה.
Amazing Grace, שגדלתי עליו בכנסייה, נכלל באלבום שלה בעל אותה השם.
לא הבנתי את זה עד שעשינו את התחקיר לסרט".
על תפקידה בסרט קיבלה מועמדות לפרס גילדת שחקני המסך לשחקנית הראשית הטובה ביותר.
במהלך השנים 2006–2008 הקליטה הדסון את אלבום הבכורה שלה אשר יצא ב-27 בספטמבר 2008 וקרוי על שמה, "Jennifer Hudson".
בחמישה שבועות הגיע למעמד זהב בארצות הברית לאחר שהתמקם במקום השני במצעד המכירות.
הסינגל הראשון, Spotlight, הגיע למקום הראשון במצעד שירי ה-R&B ולמקום ה-24 במצעד המרכזי, אחריו פורסם הסינגל השני מהאלבום שנקרא "If This Isn't Love".
בשנת 2020 השתתפה בשיר "" של מריה קארי ואריאנה גרנדה.
בספטמבר 2024, פורסם כי הדסון חתמה על חוזה הקלטות עם חברת התקליטים אינטרסקופ רקורדס.
האלבום הבא שלה יהיה אלבום חג מולד.
תוכנית האירוח שלה, "The Jennifer Hudson Show", שעלתה בשנת 2022, צברה כבר 10 מועמדויות לאמי בשעות היום.
הדסון החלה לצאת עם ג'יימס פייטון ב-1999, כשהייתה בת 18. הם נפרדו בסוף 2007.
בספטמבר 2008, לאחר שנה של היכרות, הדסון התארסה לדייוויד אוטונגה, מתאבק מקצועי ב-WWE ובוגר הפקולטה למשפטים של הרווארד.
ב-10 באוגוסט 2009 ילדה הדסון את בנה הראשון, דייוויד דניאל אוטונגה ג'וניור.
בנובמבר 2017, הדסון ואוטונגה נפרדו.
שנה סרט תפקיד הערות 2006 נערות החלומות אפי וויט פרס אוסקר לשחקנית המשנה הטובה ביותר
פרס גלובוס הזהב לשחקנית המשנה הטובה ביותר - סרט קולנוע
מועמדות לפרס סטלייט לשחקנית הטובה ביותר בסרט קומדיה או מוזיקלי
מועמדות לפרס גילדת שחקני המסך לשחקנית הטובה ביותר2023Tell It Like a Womanקים קרטר2024נשימה אחרונה (אנ')מיהTBAChicago CallingPierre the Pigeon-Hawkאופליהדיבוב
ג'ניפר אילי היא שחקנית אמריקאית, זוכת שני פרסי טוני על תפקידיה במחזות "הדבר האמיתי" ו"חוף אוטופיה"; שניהם פרי יצירתו של טום סטופארד.
היא התפרסמה בתפקידה כאליזבת בנט בסדרה "גאווה ודעה קדומה" של ה-BBC המהווה עיבוד לספר באותו שם מאת ג'יין אוסטן.
ג'ניפר נולדה בווינסטון סיילם שבצפון קרוליינה לשחקנית בריטית בשם רוזמרי האריס ולסופר אמריקאי בשם ג'ון אילי.
ג'ניפר הופיעה לראשונה על במה במחזה "חשמלית ושמה תשוקה", במחזה זה אמה שיחקה את בלאנש דאבווה.
היא בילתה את ילדותה בין אנגליה לאמריקה ולמדה ב-18 בתי ספר שונים.
ב-1992 פיטר האוול ליהק אותה לעיבוד לרומן "מדשאת הקמומיל", היא ואמה שיחקו את אותה דמות בגילאים שונים.
הסיפור הזה הוא מיני סדרה בארבעה חלקים על חייהם ואהבותיהם של משפחת דודנים מ-1939 עד היום.
הופעתה כאליזבת בנט ב-1995 בעיבוד לטלוויזיה של הבי בי סי לרומן הקלאסי גאווה ודעה קדומה מאת ג'יין אוסטן זיכתה אותה בפרס הבאפטא.
בשנת 1997 היא הופיעה בקולנוע פעם ראשונה בסרט הדרך לגן עדן.
היא המשיכה להופיע גם על הבמה וגם בסרטים וזכתה בפרס טוני בשנת 2000. ב-2007 היא זכתה בפרס טוני נוסף על הופעתה ב"חוף האוטופיה".
אילי יצאה עם השחקן טובי סטיבנס ששיחק לצידה במדשאת הקמומיל ועם השחקן קולין פירת', מר דארסי בגאווה ודעה קדומה.
היא נשואה לסופר מייקל ראיין ויש להם בן משותף, ג'ורג', ובת טאלולה (Talulah).
1992: פרס רדיו טיימס - מדשאת הקמומיל.
1996: פרס הבאפטא - גאווה ודעה קדומה.
2000: פרס וריאטי קלוב - הדבר האמיתי.
2007- פרס הטוני - חוף האוטופיה.
Backbeat (1994) - בתפקיד: סינתיה פאואל
חייו של וילד (1997) - בתפקיד: רוזמארי לייטון ג'ונס
דרך גן עדן (1997) - בתפקיד: פאני מק'אליסטר
חדרי שינה ומעברים (1998) - בתפקיד: סאלי
אור שמש (1999) - בתפקיד: ואלרי זוננשיין
מכתבי אהבה (2002) - בתפקיד: קריסטבל לה מוט
מליסה (2006) - בתפקיד: מליסה מק'קנזי
Alpha Male (2006) - בתפקיד: אליס פרייס
לפני הגשמים - בתפקיד: לאורה מורס
גאווה ותהילה (2008)- בתפקיד: אייבי טיירני
ילדת הראסל (2008) - (סרט טלוויזיה) - בתפקיד: לורן מוריסיי
נאום המלך (2010) - בתפקיד: מירטל לוג
התפשטות (2011) - דוקטור אלי הקסטול
שחור או לבן (2014) - בתפקיד: קארול אנדרסון
כאוס בגני ורסאי (2014) - בתפקיד: מאדאם מונטספאן
חמישים גוונים של אפור (2015) - בתפקיד: קרלה
מועדפים (2015) - בתפקיד: ג'רלדין מאלטבי
Little Men (2016) - בתפקיד: קאת'י ג'ארדין
היסודות של האכפתיות (2016) - בתפקיד: אלזה
חמישים גוונים של אופל (2017) - בתפקיד: קרלה
Wetlands (2017) - בתפקיד: קייט
מפלצת (2018) - בתפקיד: מאורין או'בראיין
ווקס לוקס (2018)- בתפקיד: ג'ו המפרסמת
Take Point (2018) - בתפקיד: הסוכנת מק'קנזי
החינוך הרע של קמרון פוסט (2018) - בתפקיד: דוקטור לידיה מארש
סקנדל עירוני (2019) - בתפקיד: ג'ודית
הפרופסור והמשוגע (2019) - בתפקיד: אדה מוריי
מוד הקדושה (2019) - בתפקיד: אמנדה
מילה שלה (2022) - בתפקיד: לאורה מאדן
גאווה ודעה קדומה 1995. - בתפקיד : אליזבט בנט
מדשאת הקמומיל 1992. בתפקיד: קליפסו
המגדלים הגבוהים (2018) - בתפקיד: השגרירה ברברה בודין
נאמנות עליונה (2020) - בתפקיד: ביאטריס קומיי
הלביאות: מבצעים מיוחדים (2023) - בתפקיד: מאסון
תאומות המריבה (2023) - בתפקיד: רבקה
חוק וסדר: פשע מאורגן (2024) - בתפקיד: מרדית' בונר.
ג'ניפר קלי טיסדייל היא שחקנית וזמרת יהודייה-אמריקאית.
ג'ניפר טיסדייל נולדה ביישוב נפטון שבניו ג'רזי, בתם של ליסה טיסדייל (מוריס במקור) ומייק טיסדייל, קבלן במקצועו.
היא אחותה הגדולה של הזמרת והשחקנית אשלי טיסדייל.
אביה מרקע נוצרי, ואילו אמה היא יהודייה; טיסדייל, יחד עם אחותה, מגדירות עצמן כ"שייכות לשתי הדתות".
סבה מצד אמה הוא ארנולד מוריס, ודרך סבה היא קשורה גם לאיש העסקים רון פופייל.
היא הייתה מעודדת בתיכון ובקולג'.
טיסדייל בוגרת תואר ראשון בתסריטאות מאוניברסיטת המדינה של קליפורניה בנורת'רידג' (CSUN).
ב-7 באוגוסט 2009 היא נישאה לשיין מקסני, אשר בבעלותו מסעדה בלוס אנג'לס; החתונה נערכה בטקס פרטי בניו ג'רזי.
ב-13 בפברואר 2010 נולדה לבני הזוג בת בכורה, מיקיילה דון מקסני.
טיסדייל ומקסני התגרשו בשנת 2011 לאחר שהיו פרודים במשך זמן מה.
כיום, ג'ניפר טיסדייל מתגוררת בלוס אנג'לס.
שנהסרטתפקידהערות2002מר דידסקוראת בקלפים2002טד בנדיילדה יפה2003לא רק בלונדינית 2טיפאני2004The Hillside Stranglerארין2006Dark Rideליז2007מעודדות צמודות 4צ'לסי2008בית השפנפנותפי לוטה מו2011The Brazen Bullלורין
שנהסדרהתפקידהערות2000City Guysמעודדתפרק: "Shock Treatment"2001לא לבושהבטסיתפקיד ראשי (עונה 5); 40 פרקיםבוסטון פאבליקקייטי קופרפרק: "Chapter 26"2002Raising Dadאריןפרק: "Home Plates"2004Clubhouseמעודדתפרק: "Pilot"ככה זה בחייםאיימיפרק: "Day Tripper"2007החיים היפים של זאק וקודינערת יופיפרק: "The Suite Life Goes Hollywood: Part 1"2008–2009החיים היפים על הסיפוןקוני2 פרקים
אספוזיטו נולדה בברוקלין, ניו יורק, השנייה מבין שתי בנותיהם של פיליס, מעצבת פנים, ורוברט אספוזיטו, מפיק מוזיקלי.
היא ממוצא איטלקי, וגדלה בסטטן איילנד; היא בוגרת בית הספר התיכון הקתולי "מור".
אספוזיטו ערכה את הופעתה הטלוויזיונית הראשונה ב-1996 בסדרת המשטרה "חוק וסדר".
היא התפרסמה לראשונה בהופעתה בסדרה הקומית זוכת פרס אמי ו-4 פרסי גלובוס הזהב "ספין סיטי"; בסדרה גילמה את סטייסי פטרנו, מזכירתו של סגן ראש העירייה מייק פלארהטי (מייקל ג'יי פוקס).
את פריצתה הקולנועית עשתה אספוזיטו ב-1998 בסרט האימה "אני עדיין יודע מה עשית בקיץ האחרון", סרט ההמשך ל"אני יודע מה עשית בקיץ האחרון".
בסרט מגלמת אספוזיטו את ננסי.
ב-1999 קיבלה אספוזיטו הצעה מספייק לי לשחק בתפקיד משני בדרמת הפשע "הקיץ של סאם", בו הופיעה כרובי, אישה צעירה המגיעה לניו יורק לאחר שנפרדה מחברה ומנסה למצוא חן בעניי ריצ'י (אדריאן ברודי).
בשנת 2000 שיחקה אספוזיטו במותחן האימה "דרקולה 2000" וגילמה ערפדית בשם סולינה.
ב-2001 הופיעה במותחן הפסיכולוגי "אל תוציא מילה" בתפקיד סנדרה קאסידי, בלשית שמנסה לפענח אחר חטיפת ביתו של פסיכיאטר מפורסם (מייקל דאגלס).
ב-2002 שיחקה אספוזיטו בקומדיית הילדים "אשף התחפושות" לצידו של דיינה קארווי.
בשנת 2004 השתתפה אספוזיטו בדרמת המתח של פול האגיס "התרסקות", בה גילמה את דמותה של ריה, בלשית ממוצא היספני, שותפתו של גרהאם (דון צ'ידל) וחברתו, הנוהגת בגזענות כלפי אנשים ממוצא אסיאתי.
סרט נוסף בו הופיעה אספוזיטו היה "טקסי בניו יורק", סרט פעולה קומי בהפקתו של לוק בסון המבוסס על קומדיית האקשן הצרפתית המפורסמת.
בסרט גילמה אספוזיטו את לוטננט מרתה רובינס.
ב-2005, הופיעה אספוזיטו בסדרה "קרובות" ובין השנים 2007–2009, היא הופיעה בסדרה "סמנתה מי?".
ב-2008, היא הופיעה בסרט "גסות אמריקאית".
בשנת 2014 שיחקה בדרמה הקומית "מצחיקה שכזאת" של הבמאי פיטר בוגדנוביץ', לצד ג'ניפר אניסטון, אוון וילסון וקתרין האן.
בשנים 2020-2019 שיחקה בשישה פרקים בסדרת גיבורי-העל של פריים וידאו "הבנים".
ב-30 בדצמבר 2006 אספוזיטו נישאה לשחקן בראדלי קופר.
במאי 2007, לאחר חמישה חודשי נישואים, הם הגישו בקשה לגירושין, שהסתיימה סופית בחודש נובמבר.
ב-2009, אספוזיטו התארסה לטניסאי האוסטרלי מארק פיליפוסיס; בני הזוג נפרדו באוגוסט 2010.
במאי 2014, אספוזיטו הודיעה על אירוסיה לדוגמן הבריטי לואי דאולר.
הם נישאו ב-16 בנובמבר 2014 בניו יורק.
במרץ 2016 אספוזיטו הגישה תביעת גירושין מדאולר.
בשנת 2020, אספוזיטו נישאה למאמן הכושר ג'ספר וסטרסטרום.
+שנהסדרהתפקידהערות1996צמד בכותרותקוני סולייטוסרט טלוויזיה של CBS1996, 2006חוק וסדרג'ינה טוצ'י / ג'סטין ביילי2 פרקים1997Fedsפלופרק: "Crash and Burn"1997–1999ספין סיטיסטייסי פטרנותפקיד ראשי (עונות 3-2); 46 פרקים1998רחובות ניו יורק (אנ')ג'ינה סטון3 פרקים2000חוק וסדר: מדור מיוחדשרה לוגןפרק: "Remorse"2002האקאביפרק: "Obsession"2004–2005המשפט של איימילואן "קריסטל" טרנר8 פרקים2005–2006קרובותג'יני סוראליתפקיד ראשי; 18 פרקים2005Snow Wonderפילארסרט טלוויזיה של CBS2007הצילו (אנ')נונה5 פרקים2007–2009סמנתה מי?
ג'ניפר טילי היא שחקנית קולנוע ושחקנית פוקר אמריקאית-קנדית, מועמדת פרס אוסקר לשחקנית המשנה הטובה ביותר לשנת 1994 על תפקידה בסרט "קליעים מעל ברודוויי".
טילי נולדה בהארבור סיטי, לוס אנג'לס בשם ג'ניפר אי.
לאב ממוצא סיני-אמריקאי ולאם נוצרייה ממוצא אירי ופיני, אביה הארי צ'אן הוא סוחר מכוניות ואמה פטרישיה טילי היא שחקנית לשעבר ומורה במקצועה בהווה.
לטילי אח אחד ושתי אחיות, אחת מהן היא השחקנית מג טילי.
הוריה של טילי התגרשו כשהיא הייתה בת חמש, ובעקבות הגירושים עברה לגור עם אמה ועם אביה החורג ג'ון וארד בקולומביה הבריטית שבקנדה.
אמה של טילי התגרשה בשנית כאשר טילי הייתה נערה, לאחר מכן עברה טילי לוויקטוריה, שם למדה ב"תיכון בלמונט".
את לימודי המשחק שלה רכשה טילי ב"מכללת סטפאנס" שבמדינת מיזורי שם למדה בעיקר את תחום התיאטרון.
טילי החלה להופיע בטלוויזיה לראשונה בשנת 1983, בסדרה "בלוז לכחולי המדים" שם הופיעה בתפקיד אורח במספר פרקים.
בקולנוע הופיעה לראשונה בתפקיד קטן בדרמה המוזיקלית "נערי בייקר המופלאים".
ב-1993 קיבלה טילי חשיפה גדולה יותר כשהשתתפה בקומדיה "תוצרת אמריקה".
בשנת 1994 נבחרה טילי לתפקיד ראשי ראשון בקריירה בקומדיה התקופתית של וודי אלן "קליעים מעל ברודוויי" המציג את עולם התיאטרון בשנות ה-20 כשאפתני ודורסני.
בסרט, גילמה טילי את דמותה של שחקנית קולנוע תובענית וחסרת כישרון בשם אוליביה טיל והייתה מועמדת לפרס אוסקר לשחקנית המשנה הטובה ביותר.
ב-1996 זכתה טילי לביקורות טובות על הופעתה החושנית במותחן הפשע של האחיות וצ'אוסקי "קשורות" שם הופיעה טילי בתור ויולט, אשתו הלסבית של מאפיונר אשר לא מסוגלת לסבול אותו אך חיה איתו בגלל כספו הרב.
ויולט נמשכת אל קורקי (ג'ינה גרשון), אסירה משוחררת שסיימה גזר דין של 5 שנים בכלא ובין השתיים מתפתחת מערכת יחסים לוהטת.
ב-1997 הופיעה טילי בקומדיה "שקרן שקרן" שם שיחקה טילי את סמנתה קול אשר שוכרת את שירותו של עורך הדין פלטשר רייד (ג'ים קארי) במשפט גירושין בו היא זוכה לבסוף.
ב-1998 שיחקה טילי בתפקיד ראשי בסרט הרביעי בסדרת סרטי האימה "משחק ילדים", "כלתו של צ'אקי" שם, הופיעה טילי בתור טיפאני, אהובתו של הבובה הרצחנית צ'אקי שגונבת את גופתו המרוטשת ומחזירה אותו לחיים.
לאחר שהיא שומעת ממנו שהוא אינו מתכוון להציע לה להתחתן, היא נועלת אותו בקופסה ומשפילה אותו.
ביום למחרת, צ'אקי מצליח לצאת מהקופסה ורוצח את טיפאני על ידי מכת מחשמל אותה ומעביר את נשמתה לבובת כלה, שקנתה עבורו.
ב-2001 דיבבה טילי בסרט האנימציה של חברת וולט דיסני "מפלצות בע"מ" את דמותה של סיליה, המזכירה הראשית ב"חברת מפלצות בע"מ".
באותה שנה שיחקה בקומדיה הטלוויזיונית של רשת Showtime "הנזירה מריה מסבירה הכל" בכיכובה של דיאן קיטון.
בשנת 2003 כיכבה לצד אדי מרפי בסרט הפנטזיה הבלשי "הטירה המכושפת" בבימויו של רוב מינקוף.
בשנת 2004 הופיעה טילי בסרט "היורש של צ'אקי", החלק החמישי בסדרת סרטי "משחק ילדים".
בסרט דיבבה טילי בפעם השנייה את דמותה של טיפאני.
דיבוב נוסף שעשתה טילי באותה שנה היה בסרט "מרד החיות" לדמותה של גרייס הפרה.
בשנת 2005 זכתה טילי בצמיד באליפות העולם בפוקר ובפרס של 158,625 דולרים באירוע טקסס הולדם לנשים בו השתתפו כ-600 שחקניות.
באותה שנה זכתה טילי גם בטורניר בסבב העולמי לנשים שנערך בלוס אנג'לס.
לאחר מכן הרבתה טילי להופיע בטורנירי פוקר של סלבריטאים ברחבי ארצות הברית.
הייתה נשואה למפיק האמריקאי סם סיימון, אך הזוג התגרש בשנת 1991. החל מ-2004 היא בזוגיות עם שחקן הפוקר פיל לאק.
בית ספר לעבירות תנועה (1985)
יומני נוספרטו: חיבוק הערפד (1994)
סיפור סינדרלה: אם הנעל מתאימה (2016)
נשות המאפיה (1997) – סרט טלוויזיה
הנזירה מריה מסבירה הכל (2001) – סרט טלוויזיה של Showtime
האמברסונים המופלאים (2002) – סרט טלוויזיה
טקס החניכה של שרה (2006) – סרט טלוויזיה של ABC Family
נערה אמריקאית: קאריסה נשארת חזקה (2009) – סרט טלוויזיה
מפלצות בע"מ בעבודה (2021) – דיבוב
ג'ניפר שריידר לורנס היא שחקנית קולנוע וטלוויזיה אמריקאית, זוכת פרס אוסקר, פרס גלובוס הזהב ופרס גילדת שחקני המסך כשחקנית הטובה ביותר על הופעתה כטיפאני מאקסוול בסרט "אופטימיות היא שם המשחק".
היא החלה את קריירת המשחק שלה עם תפקידים קטנים ומועטים ולאחר מכן החלה לקבל תפקידים משמעותיים בסרטי אינדי דוגמת: "ערבה בוערת" ו"קר עד העצם", עליו הייתה מועמדת לראשונה לפרס אוסקר ופרס גלובוס הזהב.
לורנס קיבלה שבחים מהמבקרים על תפקידה בסדרת סרטי "משחקי הרעב" כקטניס אוורדין.
בעקבותיהם היא גם זכתה לפריצה ולהצלחה שקיבלה, אשר הפכה אותה לאחת השחקניות המצליחות והפופולריות ביותר בעולם, ואף לשחקנית המשפיעה והמרוויחה ביותר לשנת 2015.
לורנס נולדה וגדלה בפרוור של לואיוויל, קנטקי שבארצות הברית.
אביה גארי לורנס היה בעל חברת בנייה, אותה מכר בהמשך, וכיום הוא ואמה קארן קוץ' מפעילים מחנה קיץ בשטחה של חוות סוסים הנמצאת בבעלותם, שם לורנס אהבה לרכוב על הסוסים מלבד עזרה להוריה במחנה כעוזרת אחות.
אמה גידלה אותה להיות "קשוחה" כמו שני אחיה הגדולים, בן ובליין הגדולים ממנה ב-10 ו-5 שנים בהתאמה, עד כדי כך שלא יכלה לשחק עם הבנות בגן שהיו עדינות יותר.
היא גם עסקה הרבה בספורט בצעירותה כששיחקה סופטבול, הוקי שדה וכדורסל במסגרת בית ספר ואף הייתה מעודדת.
את הילדות שלה תיארה כ"לא שמחה" בגלל חרדות חברתיות שהקשו עליה להשתלב, אולם ברגע שגילתה את המשחק הצליחה להרגיש שהיא טובה במשהו בפעם הראשונה בחייה.
היא מעידה שתמיד הייתה שטותית ונהגה להופיע בפני המשפחה עם תלבושות ולחקות אנשים והתנהגויות בצורה פארודית.
כשהייתה בת 9 הצטרפה למקהלת הכנסייה, שם קיבלה את התפקיד הראשון שלה במחזה המבוסס על ספר יונה ולדברי הוריה "גנבה ישר את ההצגה".
במשך שנים ספורות אחרי זה היא המשיכה לשחק במחזות כנסייה נוספים ובמחזמרים בית ספריים.
בגיל 14 היא התגלתה על ידי סוכן כישרונות שהבחין בה כשבילתה את חופשת האביב עם אמה בניו יורק, וזה סידר לה אודישנים בסוכנויות דוגמנות שונות בעיר.
אמה עודדה אותה להיות דוגמנית אבל היא שאפה להיות שחקנית ולכן דחתה את כולן.
במשך חודשים אחרי ששבה הביתה היא והסוכן הפצירו בהוריה לתת לה לעבור לגור בניו יורק כדי שתוכל להמשיך ללכת לאודישנים, עד שלבסוף השתכנעו בעזרתו של בליין, שגם היה זה שנסע איתה לשם לתקופה קצרה בקיץ.
אחרי שלקחה שיעורי משחק באינטרנט היא נבחנה לתפקיד הראשון שלה בקריאה קרה (אודישן על המקום) והצליחה להרשים את הסוכנים, שחשבו שהיא עשתה את האודישן האקראי הכי טוב של ילדה בגילה.
לאחר שהסוכן שכנע את אמה שבתה צריכה להיות שחקנית היא חתמה בסוכנות CESD, וכשלורנס החלה להיות מלוהקת לעבודות מזדמנות אמה עברה לגור איתה בניו יורק למשך שנה.
עד 2006 הספיקה לעבור ללוס אנג'לס עם אמה שבהמשך עזבה אותה.
העבודות הראשונות שקיבלה היו פרסומות לחברת סלולר ופרומו לסדרה ב-MTV.
אחרי המעבר לניו יורק, לורנס לא חזרה יותר אל בית הספר ולכן מעולם לא קיבלה תעודת בגרות, אולם אמה הכריחה אותה ללמוד בחינוך ביתי כתנאי להמשיך וללכת לאודישנים.
היא סיימה ללמוד שנתיים מוקדם יותר כשממוצע הציונים שלה עומד על 3.9 השווה לציון A בדירוג האקדמי האמריקאי.
2006–2010: ראשית הקריירה והפריצה לתודעה
לורנס התחילה את הקריירה שלה כשהופיעה מחופשת לקמע של קבוצת כדורסל בפרק אחד בסדרה "מונק" ששודר ב-21 ביולי 2006, אולם הופעת הבכורה הטלוויזיונית שלה עם טקסט הייתה בסרט הטלוויזיה "עיר חברה" באותה שנה.
ב-2007 קיבלה מספר תפקידים קטנים נוספים בסדרות המתח "פשע מן העבר" ו"מדיום" אשר בזכותן לוהקה עוד באותה שנה לתפקיד הראשי בתור מתבגרת מרדנית ובת למשפחה כחולת צווארון בשם לורן פיטרסון בקומדיית המצבים "המופע של ביל אנגוול".
היא אף זכתה בפרס בקטגוריית ההופעה הבולטת של צעיר בסדרת טלוויזיה במסגרת הטקס Young Artist Award לשנת 2009, אז גם הסדרה הגיעה לסיומה אחרי שלוש עונות.
בשנת 2008 הופיעה לראשונה על המסך הגדול בסרט הדרמה האינדי "מסיבת הגן" כשגילמה נערה מתוסבכת בשם טיף.
בהמשך אותה שנה שיחקה בדרמה "ערבה בוערת" את בתה של הדמות של קים בייסינגר כנערה בשם מריאנה המגלה שאמה עקרת הבית מנהלת רומן עם גבר נשוי.
היא חלקה את התפקיד עם שרליז ת'רון שגילמה את מריאנה בשלב מאוחר יותר בחייה.
הסרט קיבל ביקורות שליליות ברובן והופעתה של לורנס זכתה לתגובות מעורבות כאשר מבקר הבוסטון גלוב מארק פיני טען שקיבלה "משימה כפוית טובה" כששיחקה את ת'רון בצעירותה, בעוד מקבילו בוראייטי דרק אלי חשב שהופעתה "משכה את תשומת הלב כש[דמותה] הגיעה לרגעי שפל מרעננים יותר מאלו של השחקנים הבוגרים".
על התפקיד קיבלה ביקורת אוהדת מכתב ההוליווד ריפורטר סטפן פרבר ששיבח אותה באומרו "ללורנס יש קור רוח נוגע לב על המסך הנושא עמו את חוסנם של ילדים", והוא בנוסף זיכה אותה בפרס ההופעה הבולטת בפסטיבל הסרטים של לוס אנג'לס.
התפקיד שגילמה בסרט הראשון בכיכובה "קר עד העצם" נחשב לפורץ הדרך של הקריירה שלה.
הביקורת על לורנס שיבחה "הופעה מדהימה שיוצרת כוכבת"; הסרט כמו גם לורנס עצמה קיבלה עשרות מועמדויות והיא התמודדה בקטגוריית השחקנית הטובה ביותר בטקסי האוסקר וגלובוס הזהב, בעוד המועמדות לאוסקר הופכת אותה לשחקנית השנייה הצעירה ביותר בתולדות הטקס שמתמודדת על הפרס אחרי קיישה קאסטל-יוז.
כמו כן היא זכתה בפרס השחקנית הטובה ביותר במסגרת פסטיבל הסרטים הבינלאומי של טורונטו ובמספר פרסי מבקרים.
בשנת 2011 השתתפה בשני סרטי פיצ'ר בתפקידי משנה כששיחקה בדרמה הרומנטית "מאוהבים בטרוף" ("בטירוף" / "כמו משוגעים"), וב"החיים הכפולים של וולטר" בבימויה וכיכובה של ג'ודי פוסטר.
שני הסרטים נחלו הצלחה מועטה וקיבלו ביקורות מעורבות כאשר השני אף נחשב לכישלון קופתי.
אחרי עשרות תפקידים דרמטיים, ובפרט הקיצוני יותר מביניהם ב"קר עד העצם" השחקנית החליטה שהפרויקט הבא שתיקח על עצמה יהיה קליל יותר, מה שהוביל אותה לחתום על חוזה עם חברת ההפצה פוקס המאה ה-20 על שלושה סרטי אקס-מן.
ב-3 ביוני 2011 יצא לאקרנים הסרט הראשון מביניהם "אקס-מן: ההתחלה" שהופק בין היתר על ידי סיימון קינברג ובריאן סינגר, בו היא החליפה את רבקה רומיין כשגילמה מוטאנטית בעלת יכולת שינוי צורה בשם רייבן דארקהולם-אקסבייר הידועה בכינויה מיסטיק.
על מנת להכין את לורנס לצורה הכחולה של הדמות נדרשו שבעה אנשי צוות שהלבישו ואיפרו אותה במשך כשמונה שעות.
אקס-מן היה הסרט המסחרי הראשון של לורנס, ועם הכנסות עולמיות של למעלה מ-353 מיליון דולר ברחבי העולם "אקס-מן: ההתחלה" היה הסרט הרווחי ביותר של השחקנית עד אותו הרגע.
כהכנה לתפקיד היא עברה סדרת הכשרות פיזיות ברובן שכללה אימונים בחץ וקשת, יוגה, טיפוס על עצים וסלעים ולמידה של טכניקות המאפיינות קרב פנים אל פנים, והיא אף נפצעה במהלכן כשניסתה לטפס על קיר.
המבקרים שיבחו את הסרט, כמו גם את כישורי המשחק שלה; טוד מקארתי כינה אותה "שחקנית מסך מופתית" שהחזיקה את הסרט "עם נוכחות ורצינות מרשימים", ורוג'ר איברט היה שותף לדעתו כשציין את הופעתה כ"עוצמתית ומשכנעת בתפקיד המרכזי".
על תפקידה זכתה במספר פרסים כשהבולט מביניהם הוא פרס סאטורן לשחקנית הטובה ביותר.
עוד ב-2012 השתתפה בסרטו של דייוויד או.
ראסל "אופטימיות היא שם המשחק" בתפקיד טיפאני מקסוול האלמנה הצעירה והמתוסבכת שסובלת מדיכאון ומוצאת נחמה בזרועותיו של דמותו הדו-קוטבית של בראדלי קופר.
ראסל חשב שבגיל 21 לורנס לא מתאימה לשחק כנגד קופר בן ה-38 אך שינה את דעתו אחרי שנבחנה והסביר ש"ההבעה בעיניה ופניה היא חסרת גיל", וכשהשווה אותה לדמותה תיאר אותה כאחת שיש לה ביטחון עצמי שבא יחד עם רגעים של פגיעות ושהיא הבנאדם "הכי פחות נוירוטי שהוא מכיר".
חלק מהמבקרים החמיאו לה גם הם כשכתב טיים מגזין הצהיר כי "הסיבה להישאר היא לורנס...היא השחקנית הצעירה הזאת שמשחקת, שהיא בעצמה, בוגרת...היא [טיפאני] בפירוש הישועה של פט ג'וניור [דמותו של קופר], כמו שג'ניפר לורנס היא נקודת האור בסרט הברובו טיפוסי הזה", בזמן שכתב רולינג סטון סבור שהיא "סוג של פלא.
היא חצופה, גסה, מצחיקה, בוטה, מרושלת, סקסית, תוססת ופגיעה, לפעמים הכל בסצנה אחת, אפילו באותה הנשימה" והוסיף שרשימת המועמדות לאוסקר בקטגוריית השחקנית הטובה ביותר לא תהיה שלמה בלעדי לורנס המחשמלת שמאירה את המסך.
התפקיד אכן זיכה אותה בפרס האוסקר לשחקנית הטובה ביותר, זכייה שהפכה אותה בגיל 22 לשחקנית השנייה הצעירה ביותר שזוכה בפרס אחרי מרלי מטלין, ובשלל פרסים יוקרתיים נוספים כמו פרס גלובוס הזהב, פרס גילדת שחקני המסך, פרס אינדפנדנט ספיריט, פרס סטלייט ופרס באפט"א ובעוד מספר פרסי מבקרים.
הסרט המבוסס על ספר בעל שם דומה של הסופר מת'יו קוויק התברר כלהיט רדום, שנחל הצלחה קופתית אחרי שהכניס מעל ל-236 מיליון דולר ובכך הרוויח פי אחד עשר מתקציבו.
מאוחר יותר באותה השנה לקחה חלק ביחד עם נולן ג'רארד פאנק, במותחן הפסיכולוגי "הבית בקצה הרחוב" שלא הצליח להרשים את המבקרים אולם נחל הצלחה מסוימת בקופות כשהרוויח פי כשישה מסך הוצאותיו.
ב-19 בינואר 2013 עשתה גיחה אל מסך הטלוויזיה כשהנחתה את "סאטרדיי נייט לייב".
ראסל", כמו גם היו שטענו שהסרט על כל מאפייניו טוב יותר מקודמו.
בהמשך השנה היא חזרה לשתף פעולה עם הבמאי או.
בשלב זה כבר דיברו על לורנס, כשהיא בת 23, ככזו שמוכיחה עצמה כאחת השחקניות הצעירות המוכשרות ביותר בהוליווד כשביקושה בעולם גבוה.
ב-23 במאי 2014 יצא לאקרנים הסרט השני מתוך שלושה בהשתתפותה בסדרת סרטי אקס-מן "אקס-מן: העתיד שהיה" בו שבה לגלם את דמותה של מיסטיק.
הסרט נחל הצלחה קופתית גדולה יותר מקודמו כשהכניס מעל 747 מיליון דולר.
כתב וראייטי ג'סטין צ'אנג חשב על הופעתה ש"חוץ מלזעוף, לנהום ולתת לאנשי האפקטים החזותיים לעשות את שלהם, היא עשתה מעט באופן יחסי".
לקראת סוף השנה יצא סרטה של סוסנה בייר "סרינה" בכיכובה המבוסס על נובלה עם שם דומה מאת רון ראש, שם שיחקה עם בראדלי קופר זוג מצפון קרוליינה עם עסק לכריתת עצים בתקופת השפל הגדול שמתחיל לקרוס ברגע שהם מבינים שסרינה לא יכולה להיכנס להיריון בעקבות הפלה טבעית שעברה.
בביקורת על הסרט האחרון בסדרה, כתבת ניו יורק טיימס ערכה השוואה בין הדרך שלה לצמרת לבין המסע של דמותה בסרט כמנהיגה מורדת כשהסבירה "לורנס מילאה בנוכחותה את הדמות באותה קלות בה נושמים, במידת מה בגלל, ובדומה לכל הכוכבים הגדולים, שהיא נראית כמי שמשחקת גרסה של העצמי 'האמיתי' שלה.
שני הסרטים הכניסו יותר מ-1.4 מיליארד דולר ממכירות ברחבי העולם.
כחודש לאחר מכן כיכבה בפעם השלישית בסרט של הבמאי דייוויד או.
ראסל "ג'וי" שיצא לאקרנים בחג המולד ומגולל את סיפורה האמיתי של ג'וי מנאגנו אודות אם חד-הורית המוטרדת מהפן הכלכלי בחייה שהפכה המצאה לעסק משגשג ואותה למיליונרית.
במהלך הצילומים דווח שהשחקנית והבמאי עשו "תחרות צעקות" על הסט עקב חילוקי דעות, דיווח שלורנס אישרה אחרי יציאת הסרט עם ההסבר "כן, היה בינינו ריב מכוער, אבל זו אני שהתנהגה כמו מפלצת.
הייתי חולה, הקאתי בין הטייקים ובשלב מסוים התפוצצתי על ראסל שאמר 'בכנות, מעומק הלב, אני מפחד ממך'.
הייתי כל כך רעה על הסט, ורק כלפיו.
אני בחיים לא אהיה רעה כלפי מישהו שלא יכול להיות רע אליי בחזרה.
אבל כשאתה באמת אוהב מישהו, אתה רב איתו".
אף על פי שהכניס למעלה מ-100 מיליון דולר בקופות, לא זכה הסרט לביקורות נלהבות במיוחד, כשמנגד הופעתה של לורנס צוינה לטובה, כמו לדעתו של כתב שיקגו סאן-טיימס שטען שההופעה "מרובדת באופן נפלא" והוסיף ואמר שזוהי "ההופעה הטובה ביותר של לורנס מאז התפקיד פורץ הדרך שלה ב'קר עד העצם'".
על הופעתה קיבלה את פרס גלובוס הזהב השלישי ברציפות כשזכתה בקטגוריית השחקנית הטובה ביותר ובנוסף קיבלה את המועמדות הרביעית בקריירה בטקס פרסי האוסקר באותה הקטגוריה וזו הפכה אותה למועמדת הצעירה ביותר בתולדות הטקס שעשתה כן.
ב-27 במאי 2016 יצא הסרט האחרון בסדרת אקס-מן עליו הייתה חתומה בחוזה "אקס-מן: אפוקליפסה" בו גילמה בפעם השלישית את דמותה של מיסטיק.
הסרט קיבל תגובות מעורבות עד שליליות כשהטענה המרכזית החד משמעית בקרב המבקרים הייתה העובדה שהסרט הצליח להפוך לקלישאתי עם "עומס יתר של פעולה ורשע טיפוסי שגונבים את תשומת הלב משחקנים חזקים אחרים, נושאים בוערים אחרים והעלילה" וככזה ש"אכזב בהשוואה לקודמיו".
אף על פי כן הסרט הכניס למעלה מ-543 מיליון דולר ולורנס עצמה זכתה בפרס השחקנית האהובה על ידי הציבור בטקס פרסי בחירת הקהל.
בדצמבר של אותה שנה כיכבה בסרטו של מורטן טילדום "הנוסעים" לצדו של כריס פראט כששניהם הנוסעים היחידים מבין אלפי נוסעים שהתעוררו מתרדמת מכוונת על חללית 90 שנה לפני הנחיתה המתכוננת שלה על כוכב חדש.
לורנס סיפרה שהייתה לחוצה לשחק את סצנת הסקס הראשונה שלה על המסך, כמו גם לנשק גבר נשוי, וחשפה ששתתה אלכוהול לפני הסצנות המדוברות.
הסרט נקטל באופן גורף על ידי מבקרים שחשבו שהסיפור "פגום באופן פטלי", זאת לצד משוב חיובי על הכימיה בין לורנס ופראט ורווחים שהסתכמו בפי כשלושה מסכום התקציב עם מעל 303 מיליון דולר.
לורנס בתגובה אמרה שלדעתה "התסריט היה יפה – הוא היה סיפור האהבה המוכתם והמסובך הזה.
הוא בהחלט לא היה כישלון".
בשנת 2017 שיחקה בסרט היחיד שלה לשנה זו, "אמא!" של דארן ארונופסקי בו גילמה אישה צעירה הנשואה לגבר המבוגר ממנה בהרבה שהשלווה בחייה מופרת עם הגעתו של זוג מסתורי.
הכוכבת הסכימה לעשות חזרות במשך שלושה חודשים במחסן נטוש בברוקלין לפני הצילומים, זאת על אף שמעולם לא עשתה זאת במסגרת תפקידים קודמים, אך למרות זאת שום דבר לא הכין אותה לעוצמות של התפקיד האינטנסיבי והיא קרעה את הסרעפת אחרי שסבלה מנשימת יתר בזמן צילום סצנה.
הצופים היו חלוקים בדעתם לגבי הופעתה, דבר שהביא לסרט הצלחה מועטה בקופות, בעוד בקרב מבקרים הייתה הסכמה רחבה יותר שההופעה שלה בסרט הייתה טובה.
בשנת 2018, לורנס גילמה את דומיניקה אגורובה – מרגלת רוסיה שנמצאת בקשר מסתורי עם סוכן CIA בסרט "דרור אדום" בבימויו של פרנסס לונרס, הסרט מבוסס על הספר של ג'ייסון מתיוס באותו השם.
כדי להתכונן לתפקיד, לורנס למדה רוסית ולקחה שיעורי בלט במשך ארבעה חודשים.
בשנת 2019 לורנס גילמה את מיסטיק בפעם הרביעית ואחרונה בסרט "אקס-מן: הפניקס האפלה" (הסרט האחרון לזיכיון) אשר זכה לתגובות שליליות מהקהל והמבקרים, כשהטענה המרכזית הייתה שהסרט הוא לא סיום טוב מספיק לסדרת הסרטים.
לאחר שסרטיה קיבלו תגובות מעורבות, לורנס לקחה הפסקה קצרה ממשחק.
לאחר שרצתה לעבוד עם אדם מקיי לאורך כל הקריירה שלה, היא חזרה למשחק בשנת 2021 כדי להשתתף בסרטו ששודר בנטפליקס – "אל תסתכלו למעלה", בסרט היא גילמה את קייט דיביאסקי, אסטרונומית, שיחד עם דמותו של לאונרדו דיקפריו, מנסים להזהיר את שאר העולם מפני כוכב שביט (אסטרואיד) שעומד לפגוע בכדור הארץ.
התגובות על הסרט היו מעורבות, אבל המבקרים בעיקר שיבחו את המשחק של לורנס ושל דיקפריו.
לורנס קיבלה מועמדות חמישית בפרסי גלובוס הזהב לשחקנית הטובה ביותר על הסרט הזה.
הסרט שבר שיאים בנטפליקס למספר הצפיות הגבוה ביותר, כשקיבל מעל 152 מיליון שעות צפייה בשבוע אחד.
הסרט מדורג כעת במקום השני לסרטים הנצפים ביותר ב-28 הימים הראשונים לאחר שחרורם לפלטפורמה.
בשנת 2022 שיחקה בסרט "קוזווי" של לילה נויגבואר , בסרט היא גילמה חיילת הסובלת מפגיעה מוחית.
לורנס סיפרה שלאחר ששיחקה במספר סרטים גדולים עתרי תקציב, היא נמשכה לסרטים שיש בהם קצב איטי יותר, המונעים בעיקר מסיפורם של הדמויות.
תחת חברת ההפקה שלה, "Excellent Cadaver" , שלורנס הקימה בשנת 2018, היא הפיקה בשנת 2023 את הסרט "לחם וורדים" , סרט דוקומנטרי המספר על חייה של אישה אפגנית תחת שלטון הטאליבן.
באותה שנה לורנס כיכבה בסרט הקומדיה, "לא לוקחים קשה", אותו היא גם הפיקה.
בסרט היא גילמה אישה בגילאי ה-30 לחייה צעירה הנמצאת בחובות המקבלת עבודה מזוג הורים עשירים שמשלמים לה על מנת שהיא תצא עם בנם המופנם בן ה-19. מבקרים אהבו את הסרט ושיבחו את משחקה של לורנס בקומדיה.
היא קיבלה מועמדות נוספת לפרסי גלובוס הזהב על סרט זה.
לורנס עומדת להפיק ולככב בסרט "Die, My Love", הסרט יבוים על ידי לין רמזי.
הניסיון הראשון והיחיד של לורנס בדוגמנות היה בגיל 14 כשהשתתפה בצילומים לאברקרומבי אנד פיץ', אמנם התמונות שלה לא נבחרו.
בשנת 2012 היא חתמה על חוזה עם מותג האופנה דיור והפכה לפרזנטורית הראשית של החברה.
היא סיפרה שבהתחלה חשבה לדחות את ההצעה כיוון שהיא עבודה שקרובה יותר לעולם הדוגמנות, בעוד היא רואה את עצמה כשחקנית, אך שינתה את דעתה אחרי שראתה תצוגה של מעצב החברה באותו הזמן, ראף סימונס בפריז.
היא בנוסף ייצגה את המותג על השטיח האדום.
במרץ 2013 יצא הקמפיין הראשון שלה בו היא מדגמנת את קולקציית תיקי היד לעונת האביב-קיץ.
ב-2014 פורסם שהיא חידשה את החוזה עם החברה לשלוש שנים נוספות ותקבל סכום המוערך בין 15 ל-20 מיליון דולר.
ב-2015 שיווקה את קולקציית האיפור ובפרט את השפתון מתוכו, וב-2017 השתתפה בקמפיין נוסף שנחשב פמיניסטי כשהפעם היא מדגמנת ג'ינסים וצ'וקרים, בשנת 2018 הייתה הפנים של הבושם החדש של המותג "JOY".
נכון ל-2018 לורנס הייתה מועמדת 175 פעמים מתוכן זכתה ב-83 פרסים.
הרשימה מציינת את המועמדויות והזכיות הבולטות ביותר.
נכון ל-2018 ג'ניפר לורנס השתתפה ב-22 סרטים כאשר 12 מתוכם חצו את רף ה-100 מיליון דולר וסך כל הכנסותיהם בקופות הסתכמו בלמעלה מ-5.7 מיליארד דולר.
אלו הם עשרת הסרטים המצליחים ביותר שלה על פי אתר מוג'ו:
לורנס קיבלה מיליון דולר עבור הסרט הראשון בסדרת משחקי הרעב.
אחרי זכייתה בפרס האוסקר קיבלה 15 מיליון דולר עבור הסרט אופטימיות היא שם המשחק ו-10 מיליון דולר עבור הסרט משחקי הרעב - התלקחות.
עבור הסרט "הנוסעים" קיבלה 20 מיליון דולר ליום צילום ובכך השתכרה 8 מיליון דולר יותר מהכוכב ששיחק לצדה כריס פראט.
בשנת 2014 רכשה בית פרטי בשטח של 5 דונם בשכונה היוקרתית בלוס אנג'לס בוורלי הילס, בסכום של 10 מיליון דולר.
היא דורגה ברשימת הסלבריטאים העשירים בעולם על ידי המגזין פורבס.
הונה של לורנס הוערך על ידי פורבס בסך של 100 מיליון דולר.
בנוסף בחודש יוני 2015 המגזין פורבס דירג את לורנס במקום #34 ברשימת הסליבריטאים המרוויחים של שנה עם רווחים של 52 מיליון דולר – בנוסף לורנס הייתה השחקנית הרווחית ביותר בשנים 2016–2015.
בשנת 2010 החלה לצאת עם ניקולס הולט אותו פגשה על סט הצילומים של הסרט "אקס-מן: ההתחלה".
השניים נפרדו זמנית ב-2012 וחזרו שוב במהלך צילומי סרט ההמשך "אקס-מן: העתיד שהיה", עד שנפרדו סופית לקראת סיום הצילומים ב-2014. בקיץ של אותה שנה היא הייתה אחת מעשרות הידוענים שנפלו קורבן לפריצה ההמונית לחשבונות iCloud של ידוענים במסגרתן הודלפו תמונות עירום שלה לרשת.
לדבריה התמונות היו מיועדות להולט, ועל אף שהשתמשה בהגדרות "עבירת מין" ו"תקיפה מינית" כדי להגדיר את המקרה היא הבהירה שאין בכוונתה לתבוע את אפל בדומה לקורבנות אחרים.
באותו קיץ יצאה עם סולן להקת קולדפליי כריס מרטין לתקופה קצרה.
כחודש אחרי צילומי הסרט "אמא!" בספטמבר 2016 הייתה בזוגיות של כשנה עם במאי הסרט דארן ארונופסקי עד שהקשר הגיע לסיומו בנובמבר 2017.
בפברואר 2019 פורסם כי התארסה לקוק מארוני , ארט דיירקטור בגלריית האומנות היוקרתית "Gladstone 64" באפר איסט סייד שבמנהטן, ניו יורק.
הם נישאו באוקטובר 2019 ברוד איילנד.
בנם הבכור נולד בפברואר 2022. באוקטובר 2024, לורנס הכריזה שהיא בהריון עם ילדם השני.
באפריל 2025 הייתה אחרי הלידה.
שני הראשונים אף חברו יחד ב-2012 ושיתפו פעולה עם לורנס וחבריה לסרט "משחקי הרעב" ג'וש האצ'רסון וליאם המסוורת' כדי לעודד את מעריצי הסרט לעזור לנזקקים.
ב-2015 השלושה חזרו לשתף פעולה למען ארגון אחר בשם Do Something.
ביולי של אותה שנה היא חברה לרשת השידור למטרות צדקה Chideo, ויחד עם בראדלי קופר השניים נרתמו לגיוס כספים לטורניר המשחקים הבינלאומי של ארגון ספיישל אולימפיקס כשהסכימו לארח את הזוכה במסגרת תחרות של הארגון להשקת הסרט בכיכובם "סרינה".
למען אותה המטרה היא השתתפה בקמפיין של פלטפורמה אינטרנטית לגיוס כספים בשם Omaze כשאירחה תחרות גיוס כספים במסגרת ההשקה של סרטה "משחקי הרעב: עורבני חקיין - חלק א'".
בהמשך השנה היא הביעה תמיכה ב לאור תקרית ירי בסניף שלה בקולורדו לה היה אחראי מתנגד להפלות, כשטענה שלדעתה "זו לא מתקפה על הפלות אלא על נשים" בשל העובדה שהארגון מסייע לציבור בנושאים רבים אחרים, ואף חשפה שהיא ואמה נעזרו בשירותיו.
לאות הזדהות היא השתתפה בסרטון המתנגד להפסקת המימון של ארגונים מסוג זה בשל חשיבותם ותרומתם הרבה לציבור.
זאת ועוד היא הפכה לחברה בארגון Represent.Us הפועל למען העברת חוקים נגד שחיתות, כשב-2018 היא הודיעה על המחויבות שלה לעודד אמריקאים צעירים להתנגד לשחיתות באופן גלוי ואף להיות מעורבים פוליטית.
היא מגדירה עצמה כפמיניסטית, בעיקר בהקשר סוגיית פערי השכר בין גברים לנשים, בטענה שנשים לא צריכות לוותר על התכונות הטבעיות שלהן על מנת לדרוש את זכויותיהן וכן מתעקשת שאנשים לא צריכים להירתע ממילה ש"המשמעות שלה היא בסך הכל שוויון".
היא בנוסף מקדמת דימוי גוף בריא בקרב נשים ונערות צעירות ומדברת על הצורך בשינוי התפיסה של החברה בנושא.
ב-2015 היא כתבה מאמר שפורסם בניוזלטר הפמיניסטי של לינה דנהאם ברשת "Lenny Letter" בו היא ביקרה את פערי השכר בין גברים לנשים בהוליווד בהתבסס על החוויות שלה בתעשייה ובכך העלתה את הנושא לכותרות.
באותה שנה היא גינתה תקרית הומופובית במדינה שלה קנטקי כשיצאה נגד פקידה שסירבה באופן עקבי לתת תעודת נישואין לזוגות חד-מיניים ואף ציינה שהיא גורמת לה "להתבייש שבאתי מקנטקי".
היא הצהירה שאף על פי שגדלה בבית רפובליקני היא לא מסוגלת לתמוך במפלגה הרפובליקנית, שלדעתה לא שותפה לעמדותיה כשהיא אינה תומכת בזכויות הבסיסיות של נשים ובנישואים חד-מיניים, ומתוך כך גם התנגדה נחרצות לבחירתו של דונלד טראמפ כנשיא ארצות הברית.
בינואר 2018 היא הביעה הזדהות עם מעמד האישה בחברה פעם נוספת כשהצטרפה ליוזמה של תנועת Time's Up אשר מטרתה להגן על נשים מפני הטרדות מיניות ואפליה, זאת לצד 300 נשים נוספות בהוליווד, וכן השתתפה במצעד הנשים 2018 באותו חודש.
על רקע מלחמת חרבות ברזל כנתה את הנעשה בעזה "רצח עם".
בשנת 2013 לורנס ארגנה הקרנת בכורה מוקדמת של "משחקי הרעב: התלקחות" בעיר הולדתה לואיוויל לקהל מקומי, זאת על מנת לגייס כספים לארגון Saint Mary's Center הפועל בעיר ומסייע לצעירים בעלי מוגבלויות שכליות, ובסוף ההקרנה הצליחה לגייס 40 אלף דולר למען מטרה זו.
בשנת 2015 היא ייסדה קרן על שמה התומכת במטרות צדקה, כמו ארגון Boys & Girls Clubs of America המפעיל פעילויות חינוכיות לילדים אחרי שעות הלימודים והארגון הבינלאומי ספיישל אולימפיקס.
שנה לאחר מכן היא תרמה שני מיליון דולר לבית החולים Norton Children's Hospital בעיר הולדתה לואיוויל שנועדו לבניית יחידת טיפול נמרץ לב שנקראה על שם הקרן.
האמא 2018 דרור אדום דומיניקה אגורובה 2019 אקס-מן: הפניקס האפלה מיסטיק 2021 אל תסתכלו למעלה קייט דיביאסקי 2022 קוזוויי (אנ') לינזי גם מפיקה 2023 לא לוקחים קשה מאדי בארקר גם מפיקה
מועמדת לפרס גלובוס הזהב לשחקנית הטובה ביותר - סרט קומדיה או מוזיקלי (2024)2025Die, My Loveגרייסגם מפיקה2026משחקי הרעב: זריחה על האסיףקטניס אוורדיןהופעת אורח באפילוגTBAEast of Edenקטי איימס (אנ') Mob Girl ארלין בריקמןגם מפיקהBurial RitesאגנסSueסו מאנגרסThe Wives
שנה סדרה דמות הערות2006 מונק פרק: "Mr.
Monk and the Big Game" 2007 פשע מן העבר אבי ברדפורד פרק: "A Dollar, a Dream" 2008–2007 מדיום קלייר צ'ייס / אליסון בילדותה 2 פרקים 2009–2007 המופע של ביל אנגוול (אנ') לורן פירסון תפקיד ראשי; (3 עונות); 30 פרקים2010 1000 דרכים למותטרודיפרק: "Death On A Stick"; ללא קרדיט
ג'ניפר ג'ייסון לי היא שחקנית קולנוע, טלוויזיה ותיאטרון יהודייה-אמריקאית.
הייתה מועמדת לפרס אוסקר לשחקנית המשנה הטובה ביותר ולפרס גלובוס הזהב לשנת 2015 על תפקידה בסרטו של קוונטין טרנטינו "שמונת השנואים".
נולדה כג'ניפר לי מורו בהוליווד, בתם של השחקן היהודי-אמריקאי ויק מורו (במקור "מורוזוף") ושל התסריטאית היהודייה-אמריקאית ברברה טרנר.
הוסיפה לעצמה את השם "ג'ייסון" כהוקרה לשחקן ג'ייסון רוברדס, חבר של המשפחה, שאיתו גם שיחקה בסרט "רסיסים של חיבה".
ללי אחות אחת ואחות נוספת למחצה מנישואיה השניים של אימה לבמאי האיראני-אמריקאי רזא באדאיי.
אביה של לי, ויק מורו, נהרג בשנת 1982 בתאונה בעת שהיה שותף לפעלול על מסוק שיצא מכלל שליטה על סט הסרט "אזור הדמדומים".
לי ואחותה תבעו את מי שלטענתן היו אחראים למחדל הקטלני, חברת "האחים וורנר" ובמאי הסרט סטיבן ספילברג וג'ון לנדיס, אך בסופו של דבר הגיעו איתם להסכם פשרה שפרטיו נותרו חסויים.
לי החלה לשחק באופן מקצועי בגיל תשע וערכה את הופעת הקולנוע הראשונה שלה בגיל 17 בסרט "עיני זר".
התפרסמה לראשונה, כמו גם שון פן, בקומדיית הנעורים "נעורים בקצב מהיר" בה גילמה את תלמידת התיכון סטייסי המילטון, תלמידה תמימה וסקרנית שהרדיפה שלה אחר אהבה וחקר מיני מניעה את התפתחותה לאורך הסרט.
בסרט זה שיחקה לצידה פיבי קייטס, שגילמה את חברתה הטובה והמנוסה יותר של סטייסי, שמספקת לה הדרכה ותמיכה לאורך כל המסע.
שנה לאחר מכן שיחקה בסרט הפשע והדרמה "בנות הסחלב הלבן" בתור קרול הית', צעירה תמימה ובודדה שנסחפת ומרומה אל חיי ניצול וזנות במועדון לילה בטוקיו תוך ניסיון נואש להגשים את חלומה להיות זמרת.
ג'ניפר ג'ייסון לי שיחקה בסרטו ההוליוודי הראשון של פול ורהובן "רומן הדמים", ובמותחן האימה "הטרמפיסט" בתור המלצרית נאש.
לי פרצה לתודעת המבקרים ב-1990 עם שתי הופעות מוערכות בסרט הפשע "מיאמי בלוז" ובדרמה "ברוקלין - תחנה אחרונה".
שיחקה לאחר מכן בסרט הפעולה של רון הווארד "מלכודת אש" בתפקיד ג'ניפר, חברתו של הכבאי בריאן מק'פרי, ובדרמת הפשע "לחץ" בתור שוטרת סמויה.
על הופעתה במותחן "דרושה שותפה רווקה" לצידה של ברידג'ט פונדה בתור השותפה הפסיכופתית הדי קארלסון זכתה לי ב"פרס הנבל הטוב ביותר" במסגרת פרסי ה-MTV.
ב-1994 גילמה את המשוררת ופעילת זכויות האדם דורותי פארקר בדרמה הביוגרפית "גברת פארקר והחוג המרושע"והייתה מועמדת על תפקיד זה לפרס גלובוס הזהב לשחקנית הטובה ביותר.
באותה שנה הוסיפה גם הופעה קומית בדמות העיתונאית איימי ארצ'ר בסרטם של האחים כהן "הקפיצה הגדולה".
הופיעה בדרמה הספרותית "חשדות מהעבר" בתור סלינה בתה של דולורס קלייבורן (קתי בייטס) המואשמת ברצח.
ב-1999 הופיעה בדרמה של דייוויד קרוננברג "אקזיסטנז" בתור אלגרה גלר, מתכנתת משחק המחשב "אקזיסטנז".
בתור טובה לבמאי סם מנדס השתתפה לי בסרטו "הדרך לפרדישן" בתפקיד אנני, אשתו של הרוצח השכיר מייקל סאליבן (טום הנקס).
ב-2003 שיחקה במותחן הארוטי "תשוקה חותכת" בהפקתן של ג'יין קמפיון וניקול קידמן.
ב-2004 שיחקה במותחן הפסיכולוגי "המכונאי" בתור נערת הליווי סטיבי איתה מבלה המכונאי בעל האינסומניה טרבור רזניק (כריסטיאן בייל).
ב-2005 שיחקה במותחן הבדיוני "החליפה".
ב-2007 הופיעה בדרמה המשפחתית "מרגו בחתונה" בתפקיד פאולין אחותה של הסופרת מרגו זלר (ניקול קידמן).
ב-2008 השתתפה בדרמה "סינקדוכה, ניו יורק".
בשנת 2010 שיחקה בתפקיד ראשי בדרמה הקומית "גרינברג" לצד בן סטילר וגרטה גרוויג.
בשנים 2017–2021 שיחקה את אלסה בסדרה של נטפליקס, "לא טיפוסי".
בשנת 2018 כיכבה בסרט "העולם שאחרי: הכחדה", שנשלח היישר לצפייה ביתית בנטפליקס, תוך דילוג על הפצה לבתי הקולנוע.
בשנת 2020 כיכבה בסרט "Possessor" לצד שון בין, אנדראה רייסבורו וכריסטופר אבוט.
בשנת 2024 הייתה לי אורחת הכבוד בפסטיבל הקולנוע ירושלים ואף קיבלה בטקס הפתיחה אות הוקרה על פועלה.
ב-1995 הפיקה לי ביחד עם אמה ברברה טרנר את הדרמה המוזיקלית "ג'ורג'יה אחותי", בה גם שיחקה את הדמות הראשית של מוזיקאית הרוק סיידי, הקנאית להצלחת אחותה הגדולה ג'ורג'יה פלוד (מייר וינינגהם).
בשנת 2001 ביימה לי את סרטה הראשון והיחיד בקריירה, הדרמה הקומית "מסיבת יום נישואים", את הסרט גם כתבה, הפיקה וכיכבה בתפקיד הראשי בתור סאלי נאש החוגגת את יום נישואיה השישי עם בן זוגה ג'ו ת'ריאן (אלן קאמינג).
לי הועמדה לשתי קטגוריות לפרס אינדפנדנט ספיריט על עבודתה על התסריט ועשיית הסרט ביחד עם אלן קאמינג.
ב-2010 לי כתבה והפיקה את הדרמה הקומית "גרינברג" בה גם שיחקה לצידו של בן סטילר.
בשנת 2005 נישאה לי לבמאי נואה באומבך הצעיר ממנה ב-7 שנים.
בנם של הזוג נולד בשנת 2010, וזמן קצר לאחר הלידה החלה ג'ייסון לי בהליכי גירושין.
עולמו המופלא של דיסני (1978) – בתפקיד: הת'ר.
The Killing of Randy Webster(1981 - סרט טלוויזיה של CBS) - בתפקיד: איימי ווילר.
משפחת וולטון (1982) – בתפקיד: קאת'י סילס.
נקמה (2012) – בתפקיד: קארה קלארק-מרפי.
טווין פיקס (2017) – בתפקיד: שאנטל האצ'נס.
פטריק מלרוז (2018) – בתפקיד: אלאונור מלרוז.
הרומן (2019) – בתפקיד: אדליין טיילור.
סיפורה של ליסי (2021) – בתפקיד: דרלה דבושר.
ציידים (2023) - בתפקיד: צ'אווה אפלבאום.
הכל הוגן (2025) - בתפקיד: שריל גודפאדר.
פרסשנהקטגוריהעבורתוצאהמקורפרס סאטורן2025שחקנית המשנה הטובה ביותר בסדרת טלוויזיהפארגו
היא שחקנית קולנוע יהודייה אמריקאית.
התפרסמה בדרמה המוזיקלית "ריקוד מושחת", בתפקיד שהקנה לה מועמדות לפרס גלובוס הזהב, ובסרט קומדיית הנעורים "שמתי ברז למורה" בתפקיד ג'ייני, אחותו של תלמיד התיכון פריס ביולר.
גריי שנולדה בניו יורק סיטי, היא בתם של שחקן הקולנוע היהודי אמריקאי זוכה פרס אוסקר ג'ואל גריי והשחקנית-זמרת היהודייה ג'ו ויילדר.
למדה ריקוד ומשחק בבית הספר הפרטי "בית ספר דלטון" שבמנהטן.
למדה משחק מקצועני ב"בית הבובות השכונתי" תחת הדרכתו של השחקן סנפורד מייסנר.
גריי הייתה מאורסת לכוכבי הקולנוע מתיו ברודריק וג'וני דפ, הייתה נשואה משנת 2001 לשחקן קלארק גרג ואמא לבת אחת.
בשנת 1987 נפצעה גריי בתאונת דרכים בעת שנסעה עם השחקן מתיו ברודריק בצפון אירלנד, בתאונה נהרגו שני אנשים וברודריק הואשם בנהיגה רשלנית.
בשנת 2021 התגרשה מקלארק גרג, שהייתה נשואה לו 20 שנה.
גריי החלה את דרכה כרקדנית בפרסומת למשקה "ד"ר פפר".
ב-1984 הופיעה לראשונה בקולנוע בסרט המלחמה הבדיוני "שחר אדום" ובתפקיד קטן בסרטו של פרנסיס פורד קופולה "מועדון הכותנה".
ב-1986 שיחקה בקומדיית הנעורים "שמתי ברז למורה" בתפקיד ג'ייני, אחותו של תלמיד התיכון פריס ביולר (מתיו ברודריק).
הפכה לכוכבת קולנוע בשנת 1987 בזכות הופעתה בדרמת ההתבגרות המוזיקלית "ריקוד מושחת", בה שיחקה גריי נערה ניו יורקית בשם פרנסיס האוזמן המגיעה לאתר הנופש ומתאהבת במורה לריקוד ג'וני קאסטל (פטריק סווייזי).
על הופעתה הזכורה ביותר בקולנוע הייתה גריי מועמדת לפרס גלובוס הזהב על ההופעה הקומית/מוזיקלית הטובה ביותר.
בשנת 2000 שיחקה בדרמה הרומנטית "סודות של אהבה" בתור ג'אניס גאררו חברתו של הפרסומאי באדי אמראל (בן אפלק) וב-2001 בסרטו של אבי נשר "פולחן".
בשנת 2010 זכתה גריי בתחרות הריקודים "רוקדים עם כוכבים" ביחד עם בן זוגה לתחרות, הרקדן דרק האף'.
בשנת 2011 שיחקה לצד אוסטין באטלר וספנסר לוק בסרט "שודדי הסלבס" (The Bling Ring) אשר מבוסס על סיפור אמיתי שקרה בהוליווד.
רצח במיסיסיפי (1990) - סרט טלוויזיה
מורטל קומבט: ג'וני קייג', אקשן!
ג'ניפר בילס היא שחקנית אמריקאית.
מוכרת בשל משחקה בדרמה המוזיקלית הפופולרית "פלאשדאנס" ובסדרת הדרמה "ישנן בנות".
בילס נולדה בשכונת סאוט' סייד שבשיקגו לג'יין, מורה, ולאלפרד בילס, בעל חנות מצרכים ממוצא אפרו אמריקאי.
בילס גדלה לצד שני אחים, אביה נפטר כאשר הייתה בת 9. רצתה להפוך לשחקנית לאחר שצפתה במספר מחזות ובהופעתה של השחקנית ג'ואן אלן.
לבילס תואר בספרות אמריקאית מ"אוניברסיטת ייל", בה למדה.
פרצה לתודעה ב-1983 בדרמת המחול המוזיקלית "פלאשדאנס" בתפקיד רקדנית הברים האקזוטית אלכסנדרה אוונס, בילס קיבלה את התפקיד כשעוד הייתה תלמידה ב"ייל" והועמדה עליו לפרס גלובוס הזהב להופעה המוזיקלית/קומית הטובה ביותר.
לאחר מכן הקדישה את מרב זמנה ללימודים והופיעה רק בסרט אחד, פנטזיית האימה "הכלה" לצידו של זמר הרוק סטינג.
ב-1989 הופיעה לצידו של ניקולס קייג' בקומדיית הערפדים השחורה "נשיקה נשיכה".
ב-1994 שיחקה בדרמת העיתונות "גברת פארקר והחוג המרושע" וב-1995 בקומדיה העצמאית "ארבעה חדרים" בתור אנג'לה בעלילת החלק השני בחדר 404 ובסרט המתח "האישה שלבשה כחול" בתור דפני מונט, הנעדרת אותה מחפש הבלש איזי רולינס (דנזל וושינגטון).
ב-2002 שיחקה בקומדיה "רוג'ר דוג'ר" לצידם של אליזבת' ברקלי וג'סי אייזנברג בהופעת הפריצה שלו.
ב-2003 השתתפה בילס בדרמת בתי המשפט "משחק המושבעים" בתור חברת המושבעים ונסה לאמבק.
ב-2006 שיחקה במותחן האימה "הטינה 2" בתפקיד טריש הגרה עם בעלה החדש בבלוק המקולל בשיקגו.
ב-2010 הופיעה בילס במותחן הפעולה הבדיוני "הנבחר" בתור קלאודיה הפילגש העיוורת של המפיונר קרנגי (גארי אולדמן).
בשנת 2016 שיחקה בעונה השלישית של סדרת הדרמה הרפואית "משמרת לילה" בתפקיד סיד ג'נינגס.
בשנת 2017 שיחקה לצד זואי דויטש בסרט הדרמה הבלשי "לפני שאפול" בבימויה של ריי רוסו-יאנג.
ב-2022, שיחקה בסרט הקולנוע הנערה הכי בת-מזל בעולם.
התחילה את דרכה בסדרות טלוויזיה באופרת הסבון "כביש מליבו 2000" לצידה של דרו ברימור.
בשנת 2000 היא הצטלמה בסרט טלוויזיה על חייה של אמנדה אמריקה דיקסון וגילמה את התפקיד הראשי.
התפרסמה באופן נרחב בעולם כאשר הובילה את קאסט סדרת הדרמה הגאה "ישנן בנות" במשך שש עונות הסדרה, בסדרה גילמה את האוצרת הלסבית בט פורטר.
ב-2019 חזרה והשתתפה בסדרת ההמשך .
ב-2009 השתתפה בתפקיד משני בסדרת הדרמה " שקר לי" בתור הפרקליטה זואי לנדאו, אשתו לשעבר של המומחה להבעות הפנים קאל לייטמן (טים רות').
ב-2011 שיחקה בסדרת המשטרה "הקוד של שיקגו" בתפקיד השוטרת הקשוחה טרסה קולבין.
ב-2017, בילס גילמה בסדרת חטופה (סדרת טלוויזיה) (Taken) את תפקיד מנהיגת קבוצה קטנה של סוכני ממשלה שעברו הכשרה מיוחדת למבצעים מיוחדים.